"Setswana Puotlaleletso ya Ntlha (FAL)/P1 3 DBE/2022 SC/NSC KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. TEMANA A BOLWETSE JWA KHORONA 1 E ne e le 31 Sedimonthole 2019 fa mokgatlho wa Boitekanelo wa Lefatshe o ne o bega fa bontsi jwa batho bo tlhaselwa ke bolwetse jwa khupelo e e tseneletseng e e bidiwang Khorona mo toropong ya Wuhan kwa China. Ka 7 Firikgong 2020 go ne ga netefatswa fa bolwetse jo, e le jona bo tlholang se gompieno se teilweng leina go 5 twe ke mogare wa Khorona 2, e leng Covid-19. Go tloga ka nako eo, mogare o, o ikadile jaaka phate mo lefatsheng ka bophara, o bonwa mo dinageng tse di fetang lekgolo go akaretsa le Aforikaborwa. 2 Megare ya Khorona e e fitlhelwang mo bathong, e tlwaelegile thata mo lefatsheng ka bophara. Go na le mefuta e e farologaneng ya 10 megare ya Khorona e e fitlhelwang mo diphologolong, fela ke e le mmalwa e e anamisang bolwetse mo bathong. Bontsi jwa balwetse ba ba lemogilweng gore ba na le mogare o kwa tshimologong, ke ba ba dirang ka dijo tsa kwa lewatleng, dikgogo le diphologolo tsa naga kwa China. 15 3 Batho ba ba jelang nala kwa mafelong a bolwetse jo bo leng bontsi gona jaaka China, Hong Kong, Japan, Repaboliki ya Korea, Singapore, Vietnam, Taiwan, Italy le Repaboliki ya Isilamo, ke bona ba matshelo a bona a leng mo kotsing. Mo godimo ga moo, bagodi le batho ba ba nang le malwetse a a sa foleng a leruri jaaka bolwetse 20 jwa pelo, sukiri le kankere le badiri ba Lefapha la Pholo le bona matshelo a bona a mo kotsing. 4 Go dumelwa fa motho wa ntlha a tsenwe ke mogare o go tswa mo kopanong ya gagwe le phologolo, fela jaanong mogare o, o fetisiwa go tswa mo mothong go ya go yo mongwe. Go anama ga bolwetse 25 go diragala fa motho yo o nang le tshwaetso ya mogare wa Khorona a gotlhola kgotsa a ethimola a sa thiba molomo le nko ka letsogo, marothodi a mathe a gagwe a bo a rothela mo go yo mongwe. Se sengwe gape ke go se tlhape diatla kgapetakgapetsa gonne o ka tswa o tshwere fa go neng go na le mogare gona. Go fitlhela 30 gompieno, bontsi jwa batho ba ba tshwaeditsweng ke mogare wa Khorona, ke badiri ba Lefapha la Pholo ba ba neng ba tlhokometse balwetse ba Covid-19. 5 Batho ba ba tshwaeditsweng ke mogare wa Khorona ba na le matshwao a a latelang, ba hema bokete, ba a gotlhola, ba na le 35 mometso o o botlhoko e bile ba na le mogote o o feteletseng. Kwalololo e ileditswe Phetla"